
ДО
ПРЕДСЕДАТЕЛЯ НА
ОБЩИНСКИ СЪВЕТ
БУРГАС
	

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС


ОТНОСНО: Заявление за ползване правата по издадено разрешително за водовземане на минерална вода от находище „Бургаски минерални бани“, кв. Ветрен, гр. Бургас.


УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

           С Решение №39 от 04.02.2011 г. на министъра на околната среда и водите, на Община Бургас бе предоставено безвъзмездно за управление и ползване находище на минерална вода, изключителна държавна собственост - „Бургаски минерални бани“,             кв. Ветрен, гр. Бургас, за срок от 25 години.
           С влезлите в сила от 01.01.2011 г. изменения на Закона за водите, на основание §133, ал.7, т.2, буква „в“ от ПЗР към ЗИД на Закона за водите, за предоставеното на Община Бургас за управление и ползване находище на минерална вода „Бургаски минерални бани“, Кметът на Община Бургас след решение на Общински съвет издава разрешителните за водовземане от минерална вода.
           Към настоящия момент от кмета на Община Бургас са издадени пет разрешителни за водовземане на минерална вода от сондаж Б-191, с общ разрешен дебит 3,36 л/сек. До предоставяне на Община Бургас управлението на находище „Бургаски минерални бани“, министъра на околната среда и водите, като компетентен орган е издал две разрешителни за водовземане на минерална вода, с общ разрешен дебит за ползване - 0,36 л/сек. Свободните водни количества от сондаж Б-191 - 10,63 л/сек.
           В Община Бургас е постъпило писмо, вх. № 26-00-365/19.08.2016 г. от „Лукойл Нефтохим Бургас“ АД, като титуляр на Разрешително № Е-4/05.03.2013 г. за водовземане от минерална вода, продължено с Решение № Е-4/29.02.2016 г., за профилактика в обект: Профилакториум на „Лукойл Нефтохим Бургас“ АД. с което ни уведомява за настъпила промяна в собствеността на посочения обект. Новият собственик на обект: Профилакториум, находящ се в УПИ І-676, кв.13 /поземлен имот с идентификатор 07079.701.299/ по плана на в.з. „Минерални бани“, кв. Ветрен, гр. Бургас, считано от 04.08.2016 г. е „Пътнически превози – Бургас“ АД, чието наименование е променено и към настоящия момент е „Термополис Бургас“ АД.
           В тази връзка и на основание чл.79, ал.2 от Закона за водите, дружеството „Термополис Бургас“ АД, придобило правата на собственост върху недвижимия имот -  бивш Профилакториум, където се извършва дейността – водовземане от минерална вода, е уведомило кмета на Община Бургас, подавайки заявление с вх. № 94-01-33197/29.09.2016 г., че желае да се ползва от правата по издаденото на „Лукойл Нефтохим Бургас“ АД Разрешително № Е-4/05.03.2013 г. за водовземане от минерална вода, продължено с Решение № Е-4/29.02.2016 г.
	От друга страна, със заявление, постъпило в Община Бургас с вх. №26-00-365/19.10.2016 г., „Лукойл Нефтохим Бургас“ АД е поискало прекратяване на Разрешително № Е-4/05.03.2013 г. за водовземане от минерална вода, продължено с Решение № Е-4/29.02.2016 г., тъй като дружеството – досегашен водоползвател по посочените разрешителни за водовземане се е разпоредило със собствеността си и понастоящем не е собственик на недвижимия имот, където се осъществява дейността водовземане от минерална вода.
           С оглед постъпилите в Община Бургас уведомления и заявления от „Лукойл Нефтохим Бургас“ АД и от „Термополис Бургас“ АД, както и предвид обстоятелството, че молителят „Термополис Бургас“ АД отговаря на условията за издаване на разрешително, на основание чл.79, ал.1, т.1 и ал.3 от Закона за водите, действието на Разрешително №  Е-4/05.03.2013 г. за водовземане от минерална вода, продължено с Решение № Е-4/29.02.2016 г., издадено на „Лукойл Нефтохим Бургас“ АД следва да се прекрати. В изпълнение изискванията на чл.79, ал.7 от Закона за водите титулярят на разрешителното - „Лукойл Нефтохим Бургас“ АД  е изплатил дължимата „такса за водовземане“ за 2016 г. 
           Предвид гореизложеното, на основание чл.21, ал.1, т.8 и 23 от ЗМСМА и чл.52, ал.1, т.3 във връзка с чл.79, ал.1, т.1 и ал.3 от Закона за водите, предлагам Общински съвет Бургас да вземе следното:
         
      РЕШЕНИЕ:

1. Прекратява действието на Разрешително №  Е-4/05.03.2013 г. за водовземане от  минерална вода, чрез съществуващо водовземно съоръжение, продължено с Решение № Е-4/29.02.2016 г. издадено на „Лукойл Нефтохим Бургас“ АД, ЕИК 812114069, със седалище и адрес на управление: гр. Бургас п.к. 8104, за профилактика в обект: Профилакториум на „Лукойл Нефтохим Бургас“ АД, находящ се в УПИ І-676, кв.13 по плана на в.з. „Минерални бани“, кв. Ветрен, гр. Бургас.
2. Преиздава разрешително за водовземане от минерална вода, чрез съществуващо водовземно съоръжение - сондаж Б-191, находище „Бургаски минерални бани“, на „Термополис Бургас“ АД гр. Бургас, ЕИК 102916879, със седалище и адрес на управление: гр. Бургас, в.з. „Минерални бани“, ул. „Единадесета“ № 1, представлявано от Валери Бориславов Стоянов, за профилактика в обект, находящ се в УПИ І-676, кв.13 /ПИ с идентификатор 07079.701.299 по КК на гр. Бургас/ по плана на в.з. „Минерални бани“,               кв. Ветрен, гр. Бургас, при запазване параметрите на  разрешеното ползване на минерална вода по Разрешително № Е-4/05.03.2013 г. за водовземане от минерална вода, продължено с Решение № Е-4/29.02.2016 г. 

